চার্লস থম
চার্লস থম ( নভেম্বর ১১, ১৮৭২ – মে ২৪, ১৯৫৬) ছিলেন একজন আমেরিকান অণুজীব বিজ্ঞানী এবং ছত্রাকবিজ্ঞান বিশেষজ্ঞ। তার জন্ম ও বেড়ে ওঠা ইলিনয়ে। ইউনিভার্সিটি অফ মিসৌরি থেকে তিনি তার পিএইচডি অর্জন করেন যা ছিল প্রতিষ্ঠানটির দেওয়া এধরনের প্রথম কোন ডিগ্রি। দুগ্ধজাত পণ্য ও মাটিতে বসবাসকারী ছত্রাকের অণুজীববিজ্ঞানের উপর, আরও নির্দিষ্টভাবে, Aspergillus ও Penicillium বর্গের উপর কাজের জন্য তিনি সবচেয়ে বেশি পরিচিত ছিলেন। আমেরিকাতে খাদ্য পরিচালনা ও প্রক্রিয়াজাতকরণ প্রতিষ্ঠায় তার কাজের অনেক প্রভাব রয়েছে। তিনি অণুজীব উৎপাদনে কালচার মিডিয়ার ব্যবহার প্রবর্তন করেন এবং খাদ্য রসায়নবিদ জেমস এন কুরি এর সাথে Aspergillus ব্যবহার করে বৃহৎ পরিমাণে সাইট্রিক এসিড উৎপাদনের পদ্ধতি আবিষ্কার করেন। দ্বিতীয় বিশ্বযুদ্ধ চলাকালে পেনিসিলিন এর বিকাশ সাধনে থম গুরুত্বপূর্ণ ভূমিকা পালন করেন।